โสภณเดินหน้าพัฒนารถไฟ รถเมล์ และโลจิสติกส์
โสภณ เผยครบรอบวันสถาปนาคมนาคม เน้นพัฒนา 3 เรื่องเด่น รถไฟ รถเมล์ และระบบโลจิสติกส์
1 เม.ย. 2553

โสภณ เผยครบรอบวันสถาปนาคมนาคม เน้นพัฒนา 3 เรื่องเด่น รถไฟ รถเมล์ และระบบโลจิสติกส์ 
นายโสภณ ซารัมย์ รมว.คมนาคม กล่าวภายหลังทำพิธีสักการะพระพุทธคมนาคมบพิธ เนื่องในวันสถาปนากระทรวงคมนาคม ครบรอบ 98 ปี เข้าสู่ ปีที่ 99  ว่า จะมีการเปลี่ยนแปลงอีกครั้งหนึ่ง โดยจะเน้นพัฒนา ใน 3 เรื่องด้วยกัน ทั้งด้านรถไฟ รถสาธารณะขนส่งมวลชนกรุงเทพ และเร่งจัดทำเรื่องโครงการรถเมล์ NGV และสิ่งสำคัญที่สุด คือการวางแผนแม่บท เพื่อเดินหน้าผลักดันระบบโลจิสติกส์  ในชนบท รวมถึงพื้นที่ในเขตกรุงเทพมหานครด้วย 
ส่วนในช่วงเทศกาลสงกรานต์ กระทรวงคมนาคม ได้มีการตั้งจุดพักรถในระยะ 200 กม.แรก ที่ออกจากกรุงเทพมหานคร  ทั้ง 4 จุดใหญ่ๆที่มุ่งหน้าไปตามภาคต่างๆของประเทศ เพื่อให้บริการประชาชนที่จะเดินทางออกต่างจังหวัด    
นอกจากนี้ ได้จัดทำเหรียญคมนาคมปลอดภัย จำนวน 999,999 เหรียญ เพื่อแจกจ่ายแก่ประชาชนที่เดินทางกลับบ้านตามจุดต่างๆรวมทั้งสถานีรถไฟหัวลำโพงและบริษัท ขนส่ง (บขส)ด้วย ซึ่งจะมีการทำพีธีพุทราภิเษกในวันที่ 8 เม.ย. นี้  ขณะเดียวกันได้สั่งการให้รัฐมนตรีแต่ละคนในเข้ามาช่วยกำกับดูแลความปลอดภัยของแต่ละภาคด้วย 
สำหรับการชุมนุมของกลุ่มคนเสื้อแดง หากยังยืดเยื้อไปถึงช่วงสงกรานต์ ทางกระทรวงคมนาคมก็ได้จัดเตรียมรถโดยสารสาธารณะเพื่อให้บริการแก่ประชาชนอย่างเพียงพอต่อความต้องการแน่นอน